[Video] Dowe baba hoor uiteindelik ma se stemFoto: Skermskoot uit die video. ŉ Tien maande oue baba van die VSA, Matthew Swetnam, kon vir die eerste keer in sy lewe sy ma se stem hoor nadat hy ŉ gehoortoestel ontvang het. Matthew is gebore met ŉ virus soortgelyk aan die Zika-virus en het by geboorte baie terugslae beleef. Dié klein lyfie was agt weke te vroeg gebore en het skaars ŉ kilogram geweeg toe sy ma hom vir die eerste keer vasgehou het. Toe Matthew verlede jaar in Augustus sy gehoortoestel by die Universiteit van Colorado ontvang, was dit ŉ baie spesiale oomblik vir sy ouers. In die video lê Matthew op sy ma, Erin, se skoot, terwyl die toestel in sy oor geplaas word. Matthew is huilerig tydens dié proses, maar wanneer hy vir die eerste keer stemme hoor, is sy reaksie te dierbaar.